ดัชนีเซี่ยงไฮ้คอมโพสิตเปิดร่วง 4.09% เมินข่าวรัฐเตรียมซื้อหุ้นกระตุ้นตลาด
ดัชนีเซี่ยงไฮ้คอมโพสิตเปิดลบ 152.42 จุด หรือ 4.09% แตะที่ 3,573.14 จุดในวันนี้เมินข่าวรัฐเตรียมซื้อหุ้นกระตุ้นตลาด
28 ก.ค. 2558

ดัชนีเซี่ยงไฮ้คอมโพสิตตลาดหุ้นจีนเปิดลบ 152.42 จุด หรือ 4.09% แตะที่ 3,573.14 จุดในวันนี้ โดยตลาดร่วงลงต่อเนื่องจากเมื่อวานนี้ อันเป็นผลมาจากความวิตกกังวลที่ว่า เศรษฐกิจอาจเข้าสู่ภาวะชะลอตัว เมื่อพิจารณาจากการหดตัวลงของภาคการผลิต
นอกจากนี้ ตลาดยังร่วงลงแม้ว่านายจ้าง เสี่ยวจุน โฆษกคณะกรรมการกำกับหลักทรัพย์จีน (CSRC) กล่าวว่า รัฐบาลจะเพิ่มการซื้อหุ้นเพื่อกระตุ้นตลาด หลังตลาดหุ้นทรุดตัวอย่างหนัก
นายจ้างระบุว่า China Securities Finance Corp ซึ่งเป็นบริษัทที่ CSRC เป็นผู้ถือหุ้นใหญ่ ยังคงอยู่ในตลาด และจะเพิ่มการถือครองหุ้นในเวลาที่เหมาะสม และจะมีบทบาทในการสร้างเสถียรภาพในตลาด           
นอกจากนี้ นายจ้างยังกล่าวว่า CSRC ยังไม่ได้ตัดประเด็นความเป็นไปได้ที่การทรุดตัวของตลาดหุ้นในวันนี้ อาจเกิดจากการที่ผู้ถือหุ้นใหญ่บางรายกำลังสมรู้ร่วมคิดกันในการแห่เทขายหุ้น
 
อินโฟเควสท์ แปลและเรียบเรียง